CONVOCATÒRIA DE GRUPS D'INNOVACIÓ TECNOLÒGIC-EDUCATIVA (GITE) DE LA UA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1985)
  + [Valencià](/va/acuerdo/1985)






Selector de idioma

Leer

* [Español](/es/acuerdo/1985)
* [Valencià](/va/acuerdo/1985)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE GRUPS D'INNOVACIÓ TECNOLÒGIC-EDUCATIVA (GITE) DE LA UA[Butlletí Oficial Universitat d'Alacant](/ca/Publicacion)
===============================================================================================================================

Secretaria General

Butlletí Oficial Universitat d'Alacant





CONVOCATÒRIA DE GRUPS D'INNOVACIÓ TECNOLÒGIC-EDUCATIVA (GITE) DE LA UA

Data d'aprovació
:   15/03/2012

Data de publicació
:   16/03/2012

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1985.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1985)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1985)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE GRUPS D'INNOVACIÓ TECNOLÒGIC-EDUCATIVA (GITE) DE LA UA&url=https://www.boua.ua.es/va/acuerdo/1985)

**Títol:** CONVOCATÒRIA DE GRUPS D'INNOVACIÓ TECNOLÒGIC-EDUCATIVA (GITE) DE LA UA

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dijous, 15 de març de 2012

CONVOCATÒRIA DE GRUPS D'INNOVACIÓ TECNOLÒGIC-EDUCATIVA (GITE) DE LA UA

El procediment de reconeixement de GITE ja existents i de nous de la Universitat d'Alacant és a través de les convocatòries anuals corresponents, i han de complir la “Normativa per al reconeixement de grups d'Innovació Tecnològic Educativa de la Universitat d'Alacant” aprovada pel Consell de Govern de la Universitat d'Alacant el 27 de febrer del 2009 (BOUA del 3 de març del 2009). En aquesta convocatòria l'objectiu és consolidar les línies dels GITE reconeguts en 2009, 2010 i 2011 i incentivar la creació de nous GITE. Aquesta convocatòria té quatre components. El primer d'ells és un mòdul fix per cada ETC del grup. El segon component està en funció dels objectius aconseguits en els cinc anys anteriors pels membres del GITE constituït dins de les línies d'actuació previstes en aquest (per a aquesta convocatòria computen els anys compresos entre 2007 i 2011, els dos inclosos, per als apartats B.1, B.2 i B.4). El tercer component depèn de l'obtenció de l'Acreditació Tecnològica d'Assignatures (ATA) en les quals tinguen assignada docència membres del GITE. El quart component està destinat a la realització de projectes específics durant l'any 2012 en determinades línies estratègiques establides pel Vicerectorat de Tecnologia i Innovació Educativa de la Universitat d'Alacant.

1. QUANTIA DE LES AJUDES

En el moment en què es resolga aquesta convocatòria s'assignaran fons en virtut de les disponibilitats de tresoreria de la Universitat d'Alacant en aquell moment, i se’n destinarà el 30 % al primer component, el 20 % al segon, el 10 % al tercer i el 40 % al quart.

A. Primer component:

A.1. S'estableix un mòdul fix per cada ETC que es calcula proporcionalment entre el nombre total d'ETC de tots els grups sol·licitants, amb un màxim de 200 € per ETC.

B. Segon component:

B.1. Projectes públics competitius amb finançament extern de la Universitat d'Alacant relacionats amb l'aplicació d'innovació educativa i que estiguen registrats en el Curriculum Vitae de Campus Virtual (dotació del 10 % del component).

B.1.1. Component fix per projecte calculat sobre el total d'ells amb un màxim de 100 € per projecte.

B.1.2. El màxim a percebre pel GITE en aquest apartat és de 500 €.

B.2. Publicacions en revistes i congressos d'àmbit nacional i internacional a crida oberta a la participació de resultats de l'aplicació d'innovació educativa i que estiguen registrades en el Curriculum Vitae de Campus Virtual (dotació del 30 % del component).

B.2.1. Component fix per publicació calculat sobre el total d'elles amb un màxim de 100 € per publicació.

B.2.2. El màxim a percebre pel GITE en aquest apartat és de 500 €.

B.3. Constitució de comunitats de docència en el Repositori de la Universitat d'Alacant i per a incentivar l'autoarxivament de documents per part d’aquestes (dotació del 30 % del component).

B.3.1. Els GITE que estiguen reconeguts per la Universitat d'Alacant i figuren registrats com a tals en el Vicerectorat de Tecnologia i Innovació Educativa podran constituir-se en comunitats de docència.

B.3.2. Component fix assignat a totes les comunitats de docència constituïdes en RUA-docència que, a 30 de novembre del 2012 hagueren autoarxivat un mínim de cinc documents nou l'any 2012.

B.3.3. El màxim a percebre pel GITE en aquest apartat és de 500 €.

B.4. Publicació d'assignatures en l'OpenCourseWare de la Universitat d'Alacant  (dotació del 20 % del component).

B.4.1. Component fix per publicació de l'assignatura en l'OCW-UA calculat sobre el total d'ells. Es tindrà en compte la dedicació del professor en el GITE i el nombre de professors en la publicació.

B.4.2. El màxim a percebre pel GITE en aquest apartat és de 500 €.

B.5. Projectes d'innovació educativa realitzats pels GITE des de la seua constitució (dotació del 10 % del component).

B.5.1. Projectes d'innovació educativa duts a terme per un GITE des que la seua constitució dins de les seues línies d'actuació i que hagen sigut implementats en la docència de titulacions oficials de la Universitat d'Alacant.

B.5.2. El coordinador del GITE haurà de presentar una memòria segons el model i els terminis que s'establisquen en el portal dels GITE de la UA.

B.5.3. Component fix per projecte calculat sobre el total de projectes amb un màxim de 250 € per cadascun.

B.5.4. El màxim a percebre pel GITE en aquest apartat és de 500 €.

C. Tercer component:

C.1. Obtenció de l'acreditació tecnològica d'assignatura (ATA) en titulacions oficials de la Universitat d'Alacant.

C.1.1. Component fix per assignatura que obté la ATA en 2011 calculat sobre el total d’assignatures. Es tindrà en compte la dedicació del professor en el GITE i el nombre de professors i dedicació en l'assignatura.

C.1.2. El màxim a percebre pel GITE en aquest apartat és de 500 €.

D. Quart component:

Aquest quart component està destinat a la realització de projectes en determinades línies estratègiques establides pel Vicerectorat de Tecnologia i Innovació Educativa en cada convocatòria anual de les ajudes a GITE. Per a l'any 2012, les línies estratègiques són dos:

D.1. Realització de vídeos didàctics de professors que pertanyen a GITE. Per a la realització d'aquests vídeos es podran utilitzar els mitjans tecnològics existents en la fragUA de la Universitat d'Alacant per a gravació de pua (píndoles formatives de la UA)  i videotutorials i l'assessorament lingüístic oferit pel SPV.

D.1.1. Component fix per vídeo realitzat que a 30 de novembre del 2011 hagen sigut publicats amb Vértice l'any 2011 calculat sobre el total d'ells. Amb la finalitat de fomentar el plurilingüisme s'estableixen els factors d'1 (un idioma), 1,6 (dos idiomes) i 2 (tres idiomes) amb un màxim de 250 € per vídeo.

D.1.2. Els vídeos han de complir les instruccions tècniques i de difusió en les plataformes institucionals que estan publicades en el portal dels GITE de la UA.

D.1.3. El màxim a percebre pel GITE en aquest apartat és de 1.500 €.

D.2. Realització d'àudios didàctics de professors que pertanyen a GITE. Per a la realització d'aquests àudios es podran utilitzar els mitjans tecnològics existents en la FragUA de la Universitat d'Alacant per a gravació de pUA i audiotutorials i l'assessorament lingüístic oferit pel SPV.

D.2.1. Component fix per àudio realitzat que a 30 de novembre del 2011 hagen sigut publicats amb Vértice l'any 2011 calculat sobre el total d’àudios. Amb la finalitat de fomentar el plurilingüisme s'estableixen els factors d'1 (un idioma), 1,6 (dos idiomes) i 2 (tres idiomes) amb un màxim de 50 € per àudio.

D.2.2. Els àudios han de complir les instruccions tècniques i de difusió en les plataformes institucionals que estan publicades en el portal dels GITE de la UA.

D.2.3. El màxim a percebre pel GITE en aquest apartat és de 1.500 €.

El GITE-emergent rebrà finançament només pel primer component, el qual serà com a màxim de 500 €, i en cap cas serà superior al 50 % de la mínima ajuda que haja rebut un GITE.

2. PRESENTACIÓ DE SOL·LICITUDS

Les sol·licituds les presentaran telemàticament a través de Campus Virtual pel professor que actue com a coordinador del GITE en el termini establit en la convocatòria, a les quals adjuntaran el corresponent model d’imprès. Amb l'aplicació electrònica es generarà un resguard que servirà com a justificant de registre de la sol·licitud.

El model d’imprès on es detallaran els participants està disponible en l'adreça web:

<http://si.ua.es/va/ite/convocatories/impresos.html>

3. TERMINIS I PAGAMENT DE LES AJUDES

Presentació de les sol·licituds: des de l'endemà a la publicació en el BOUA fins al 3 d'abril del 2012.

Disponibilitat de l'ajuda: Una vegada satisfetes les obligacions previstes en la convocatòria i comprovat que s'han complit els requisits establits en el GITE corresponent i en la convocatòria i en funció de les disponibilitats de tresoreria de la Universitat d'Alacant, a partir de novembre del 2012 s'assignaran les quanties que pogueren correspondre.

Totes les ajudes són de capítol 6 i seran ingressades en una clau única i estable assignada al GITE. L'ajuda obtinguda podrà ser aplicada a qualsevol dels capítols habituals en projectes (material fungible, material inventariable, personal becari o contractat, dietes…). Les ajudes no podran ser destinades en cap cas al pagament de retribucions al personal propi que integra el GITE beneficiari de l'ajuda.

4. ACREDITACIÓ TECNOLÒGICA DE PROFESSORAT (ATP) DE LA UA

Entre les condicions per a la constitució d'un GITE hi ha l'acreditació tecnològica de professorat (ATP) de la UA. L'ATP serà computada per anys naturals per a tots els professors integrants d'un GITE durant el segon quadrimestre del curs corresponent i el primer quadrimestre del curs següent. Les dates de petició de l'ATP seran publicitades en el portal dels GITE de la UA.

A. És condició necessària en tots els casos que totes les assignatures en què el professor figura com a coordinador tinguen totalment omplida la fitxa dins dels terminis establits per al curs acadèmic que s'inicia dins de l'any natural corresponent.

B. Únicament computaran en el càlcul de la puntuació per a l'obtenció de l'ATP les activitats realitzades durant els quadrimestres de l'any natural corresponent.

4.1. OBTENCIÓ DE L'ATP

L'ATP s'obtindrà amb 6 punts sobre 10 possibles. Els punts es poden obtenir per:

A. Utilització d'eines tecnològiques d'innovació educativa (fins a 5 punts):

A.1. Campus Virtual com a eina. S'obtindran els punts directament de l'ús de diferents funcionalitats associades al Campus Virtual independentment del nombre d'assignatures en què s’impartisca docència, sense necessitat de presentar informe el professor. Perquè la funcionalitat X siga considerada s'ha d'utilitzar com a mínim en una assignatura en què imparteix docència. L'ús de la mateixa funcionalitat en més d'una assignatura no atorga més punts que els establits per a ella. Taula de funcionalitats de CV:

- Sessions: 5 punts

- Materials: 2,5 punts

- Enllaços: 1,5 punts

- Dubtes freqüents: 1,5 punts

- Tutories: 1,5 punts

- Debats: 1,5 punts

- Enquestes: 2,5 punts

- Proves objectives: 2,5 punts

- Controls: 1,5 punts

- Altres funcionalitats docents: 1,5 punts

A.2. Utilització d'altres eines (Moodle, web pròpies, etc.). El professor haurà de presentar un informe detallat en acabar el curs acadèmic en què es justifique amb dades arreplegades pel sol·licitant quines funcionalitats han sigut utilitzades. Aquest informe serà avaluat per una comissió atenent a criteris similar als usats per al Campus Virtual. Els professors que utilitzen Moddle UA estan exempts de presentar aquest informe.

B. Ús de tecnologia en l'aula d'acord amb criteris docents i pedagògics (fins a 2 punts), es valorarà a través d’un informe raonat del professor:

- Computador i/o canó de projecció (1 punt)

- Aula mòbil (1 punt)

- Projector d'opacs (1 punt)

- Pissarra tàctil (1 punt)

- Videostreaming (1 punt)

- Pastilla digitalitzadora (1 punt)

- Altres components tecnològics (1 punt)

C. Altres experiències d'innovació educativa de caràcter avançat no previstes en els punts anteriors (fins a 1,5 punts).

C.1. Es valoraran atenent a un informe detallat en què s'indique amb claredat els objectius i resultats aconseguits en el terreny de la innovació educativa per mitjà de la tecnologia.

D. Assistència a cursos, tallers o seminaris d'innovació educativa (fins a 1,5 punts).

D.1.Tots aquells fets sota la supervisió del Vicerectorat de Tecnologia i Innovació Educativa, 0,1 punt per hora de curs

5. ACREDITACIÓ TECNOLÒGICA D'ASSIGNATURA (ATA)

L'Acreditació Tecnològica d'Assignatura (ATA) es farà per anys naturals, segon quadrimestre del curs corresponent i primer quadrimestre del curs següent i mitjançant petició expressa del coordinador.

5.1. CONDICIONS

-Poden obtenir l’ATA totes les assignatures pertanyents a titulacions oficials de la Universitat d'Alacant.

-És condició necessària que l'assignatura tinga totalment omplida la fitxa dins dels terminis establits per al curs acadèmic que s'inicia dins de l'any natural corresponent.

-La sol·licitud serà presentada pel coordinador de l'assignatura, amb el consentiment de la resta de professors.

5.2. OBTENCIÓ DE L’ATA

L’ATA s'obtindrà amb 6 punts sobre 10 possibles. Una assignatura pot obtenir punts per:

A. Ús d'eines tecnològiques d'innovació educativa (fins a 6,5 punts):

A.1. Campus Virtual com a eina. S'obtindran els punts directament de l'ús de diferents funcionalitats associades al Campus Virtual, sense necessitat de presentar informe el professorat. Perquè la funcionalitat X siga considerada s'ha d'usar íntegrament en la docència de l'assignatura, independentment del nombre de professors que la integren. Taula de funcionalitats de CV:

-Sessions: 5 punts

-Materials: 2,5 punts

-Enllaços: 1,5 punts

-Dubtes freqüents: 1,5 punts

-Tutories: 1,5 punts

-Debats: 1,5 punts

-Enquestes: 2,5 punts

-Proves objectives: 2,5 punts

-Controls: 1,5 punts

-Altres funcionalitats docents: 1,5 punts

A.2. Ús d'altres eines (Moodle, web pròpies, etc.). El professorat haurà de presentar un informe detallat en finalitzar el curs acadèmic en què es justifique amb dades arreplegades pels sol·licitants quines funcionalitats han sigut utilitzades. Aquest informe serà avaluat per una comissió atenent a criteris similars als utilitzats per al Campus Virtual. Les assignatures que facen servir Moodle UA estan exemptes de presentar aquest informe.

B. Ús de tecnologia en l'aula d'acord amb criteris docents i pedagògics (fins a 2 punts), es valorarà mitjançant un informe raonat del professor:

-Computador i canó de projecció (1 punt)

-Aula mòbil (1 punt)

-Projector d'opacs (1 punt)

-Pissarra tàctil (1 punt)

-Videostreaming (1 punt)

-Pastilla digitalitzadora (1 punt)

-Altres components tecnològics (1 punt)

C. Altres experiències d'innovació educativa de caràcter avançat no previstes en els punts anteriors d'aplicació directa a la docència de l'assignatura (fins a 1,5 punts)

Es valoraran atenent a un informe detallat en què s'indique amb claredat els objectius i resultats aconseguits en el terreny de la innovació educativa per mitjà de la tecnologia en l'àmbit concret de l'assignatura sol·licitant.

Alacant, 15 de març del 2012

EL VICERECTOR DE TECNOLOGIA I INNOVACIÓ EDUCATIVA

Faraón Llorens Largo





[Carretera Sant Vicent del Raspeig s/n  
03608 Sant Vicent del Raspeig - Alacant  
 Tel. 58 250 5425 - Fax 89 438 7403](https://www.google.es/maps/@73.613086,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12436&trk=tyah&trkInfo=tarId%5S8946975262550%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)